CELEX: 32009R1020
Language: et
Date: 2009-10-28 00:00:00
Title: Komisjoni määrus (EÜ) nr 1020/2009, 28. oktoober 2009 , millega muudetakse Euroopa Parlamendi ja nõukogu määrust (EÜ) nr 2003/2003 väetiste kohta eesmärgiga kohandada selle määruse I, III, IV ja V lisa tehnika arenguga (EMPs kohaldatav tekst)

29.10.2009   
            
            
               ET
            
            
               Euroopa Liidu Teataja
            
            
               L 282/7
            
         
      KOMISJONI MÄÄRUS (EÜ) nr 1020/2009,
   28. oktoober 2009,
   millega muudetakse Euroopa Parlamendi ja nõukogu määrust (EÜ) nr 2003/2003 väetiste kohta eesmärgiga kohandada selle määruse I, III, IV ja V lisa tehnika arenguga
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 13. oktoobri 2003. aasta määrust (EÜ) nr 2003/2003 väetiste kohta, (1) eelkõige selle artikli 31 lõikeid 1 ja 3,
   ning arvestades järgmist:
   
               (1)
            
            
               Määruse (EÜ) nr 2003/2003 artiklis 3 on sätestatud, et I lisas loetletud väetiseliikide hulka kuuluva väetise puhul, mis vastab nimetatud määruses kehtestatud tingimustele, võib kasutada märget „EÜ väetis”.
            
         
               (2)
            
            
               Osaliselt lahustunud looduslik fosfaat on esmajärgulisi taimetoiteelemente sisaldav väetiseliik, mis on loetletud määruse (EÜ) nr 2003/2003 I lisas. Kõnealuse määruse artikli 16 kohaselt võib kõigile esmajärgulisi taimetoiteelemente sisaldavatele väetiseliikidele lisada teisejärgulisi taimetoiteelemente. Samas on praegu osaliselt lahustunud looduslikku fosfaati sisaldava väetiseliigi puhul fosforpentoksiidi ettenähtud miinimumsisaldus liiga suur selleks, et saaks lisada veel teisejärgulisi taimetoiteelemente. Seega tuleks lisada uus väetiseliik, et osaliselt lahustuvaks muudetud loodusliku fosfaadi ja magneesiumi segude turustamisel saaks kasutada märget „EÜ väetis”.
            
         
               (3)
            
            
               Looduslikule fosfaadile on lisatud magneesiumsulfaati ja magneesiumoksiidi selleks, et teatavate põllumajanduses kasutatavate muldade fosfori- ja magneesiumisisaldust parandada. Osaline lahustuvus võimaldab põllukultuuridel lühikese aja jooksul omastada fosforit ja magneesiumi kiiresti, samas kui aeglaselt lahustuvate väetiste puhul on fosfori ja magneesiumi omastamine aeglasem, kuid püsivam. Põlluharijatele oleks kasulik, kui ühes väetiseliigis sisalduksid nii fosfor kui ka magneesium.
            
         
               (4)
            
            
               Magneesiumsulfaat on teisejärgulist taimetoiteelementi sisaldav väetiseliik, mis on loetletud määruse (EÜ) nr 2003/2003 I lisas. Kõnealuse määruse artikli 20 kohaselt võivad kõik teisejärgulisi taimetoiteelemente sisaldavad väetised sisaldada mikroelemente. Samas on praeguse magneesiumsulfaati sisaldava väetiseliigi puhul vääveltrioksiidi ja magneesiumoksiidi ettenähtud miinimumsisaldus liiga suur selleks, et saaks lisada veel mikroelemente. Kuna huvi taimede tasakaalustatud toitumistingimuste vastu on kasvanud, on suurenenud mikroelementide kasutamine. Kui magneesiumsulfaat oleks segatud mikroelementidega, oleks põlluharijatel mikroelemente lihtsam kasutada. Seega tuleks läbi vaadata magneesiumsulfaati sisaldava väetiseliigi koostis, et magneesiumsulfaadi ja mikroelementide segude turustamisel saaks kasutada märget „EÜ väetis”.
            
         
               (5)
            
            
               Määruse (EÜ) nr 2003/2003 III lisas on esitatud tehnilised sätted suure lämmastikusisaldusega ammooniumnitraatväetiste kontrollimiseks. Oleks vaja selgitada, et neid analüüsimeetodeid võib kasutada ammooniumnitraatväetiste koostise erinevate vormide (mikrograanulid või graanulid) puhul. Lisaks on nende analüüsimeetodite kirjeldamisel enamasti kasutatud vananenud rõhuühikuid, mitte praegu kasutusel olevaid SI-ühikuid.
            
         
               (6)
            
            
               Määruse (EÜ) nr 2003/2003 artikli 29 lõikes 2 on nõutud, et proovide võtmised ja analüüsid kõnealuse määruse I lisas loetletud liikidesse kuuluvate EÜ väetiste ametlikuks kontrollimiseks tuleb teha selle määruse III ja IV lisas kirjeldatud analüüsimeetodite kohaselt. Kuna neil meetoditel puudub rahvusvaheline tunnustus, tehti Euroopa Standardikomiteele (CEN) ülesandeks töötada olemasolevate meetodite asendamiseks välja Euroopa standardid (EN standardid).
            
         
               (7)
            
            
               Väetiste ja lupjamismaterjalide analüüsimeetodite ajakohastamist käsitleva Euroopa Standardikomitee (CEN) volituse M/335 mittetäielike järelduste alusel on välja töötatud 20 EN standardit, mis tuleks lisada määruse (EÜ) nr 2003/2003 IV lisasse. Mõned neist standardeist tuleks võtta kasutusele olemasolevate meetodite asemel, mõned on täiesti uued.
            
         
               (8)
            
            
               EN standarditena avaldatud tunnustatud meetodid eeldavad tavaliselt ringtesti (mitmes laboris tehtud võrdluskatsed), millega kontrollitakse analüüsimeetodi reprodutseeritavust erinevates laborites. Volitustesse lisatavate meetodite esialgsel hindamisel selgus siiski, et osa neist meetodeist kasutatakse vähe. Sel puhul leiti, et redaktsioonilistest täpsustustest piisab ning et ringtesti ei ole vaja teha. Et kontrollijad teaksid täpselt EN standardite statistilise usaldusväärsuse taset, oleks seega vaja eristada valideeritud EN standardid ja valideerimata meetodid, et oleks lihtsam kindlaks määrata neid EN standardeid, mille alusel on tehtud katseid mitmes laboris.
            
         
               (9)
            
            
               Õigusakti lihtsustamise ja edaspidise läbivaatamise hõlbustamiseks on asjakohane asendada määruse (EÜ) nr 2003/2003 IV lisas esitatud standardeid käsitlev tekst tervikuna ning lisada viited Euroopa Standardikomitee (CEN) poolt avaldatavatele EN standarditele.
            
         
               (10)
            
            
               Määruse (EÜ) nr 2003/2003 artiklis 30 on esitatud nõue, et ametliku kontrolli raames väetiseproove analüüsivad laboratooriumid peavad olema pädevad ja liikmesriikide poolt heaks kiidetud. Need heakskiidetud laboratooriumid peavad vastama V lisa B osas nimetatud akrediteerimisstandarditele. Kuna akrediteerimine on kestnud esialgu kavandatust kauem, tuleks muuta V lisa, et tagada tõhus kontroll, lubades liikmesriikidel volitada ametlikke kontrolle läbi viima laboratooriume, kes on pädevad, kuid veel akrediteerimata.
            
         
               (11)
            
            
               Määrust (EÜ) nr 2003/2003 tuleks seega vastavalt muuta.
            
         
               (12)
            
            
               Käesolevas määruses sätestatud meetmed on kooskõlas määruse (EÜ) nr 2003/2003 artikli 32 kohaselt asutatud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 2003/2003 muudetakse järgmiselt:
   
               1)
            
            
               I lisa muudetakse vastavalt käesoleva määruse I lisale;
            
         
               2)
            
            
               III lisa muudetakse vastavalt käesoleva määruse II lisale;
            
         
               3)
            
            
               IV lisa muudetakse vastavalt käesoleva määruse III lisale;
            
         
               4)
            
            
               V lisa muudetakse vastavalt käesoleva määruse IV lisale.
            
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. oktoober 2009
      
         
            Komisjoni nimel
         
         
            asepresident
         
         Günter VERHEUGEN
         
      
   
   
      (1)  ELT L 304, 21.11.2003, lk 1.
   
      I LISA
      Määruse (EÜ) nr 2003/2003 I lisa muudetakse järgmiselt.
      
                  1)
               
               
                  Tabelisse A.2 lisatakse punkt 3(a):
                  
                              Nr
                           
                           
                              Liigi nimetus
                           
                           
                              Andmed valmistamisviisi ja oluliste koostisosade kohta
                           
                           
                              Toitainete miinimumsisaldus
                              (massiprotsent)
                              Andmed toitainete väljendusviisi kohta. Muud nõuded
                           
                           
                              Muud andmed liigi nimetuse kohta
                           
                           
                              Toitained, mille sisaldus tuleb deklareerida
                              Toitainevormid ja lahustuvvormid
                              Muud kriteeriumid
                           
                        
                              1
                           
                           
                              2
                           
                           
                              3
                           
                           
                              4
                           
                           
                              5
                           
                           
                              6
                           
                        
                              „3(a)
                           
                           
                              Osaliselt lahustunud looduslik fosfaat magneesiumilisandiga
                           
                           
                              Valmistis, mis saadakse loodusliku fosfaadi osalisel lahustamisel väävelhappes või fosforhappes ja millele lisatakse magneesiumsulfaati või magneesiumoksiidi ning mis sisaldab põhiliste koostisosadena monokaltsiumfosfaati, trikaltsiumfosfaati, kaaliumsulfaati ja magneesiumsulfaati
                           
                           
                              16 % P2O5
                              
                              6 % MgO
                              Fosfor väljendatakse neutraalses mineraalhappes lahustuva P2O5-na, kusjuures vähemalt 40 % deklareeritud P2O5 sisaldusest peab olema vees lahustuv
                              Graanulite suurus:
                              
                                          —
                                       
                                       
                                          vähemalt 90 % osakestest peab mahtuma läbi 0,160 mm avadega sõela
                                       
                                    
                                          —
                                       
                                       
                                          vähemalt 98 % osakestest peab mahtuma läbi 0,630 mm avadega sõela
                                       
                                    
                           
                               
                           
                           
                              (Mineraalhapetes lahustuv) fosforpentaoksiid (kokku)
                              Vees lahustuv fosforpentaoksiid
                              Magneesiumoksiid (kokku)
                              Vees lahustuv magneesiumoksiid”
                           
                        
            
                  2)
               
               
                  Tabelis D asendatakse punkt 5 järgmisega:
                  
                              Nr
                           
                           
                              Liigi nimetus
                           
                           
                              Andmed valmistamisviisi ja oluliste koostisosade kohta
                           
                           
                              Toitainete miinimumsisaldus
                              (massiprotsent)
                              Andmed toitainete väljendusviisi kohta
                              Muud nõuded
                           
                           
                              Muud andmed liigi nimetuse kohta
                           
                           
                              Toitained, mille sisaldus tuleb deklareerida
                              Toitainevormid ja lahustuvvormid
                              Muud kriteeriumid
                           
                        
                              1
                           
                           
                              2
                           
                           
                              3
                           
                           
                              4
                           
                           
                              5
                           
                           
                              6
                           
                        
                              „5
                           
                           
                              Magneesiumsulfaat
                           
                           
                              Valmistis, mille põhiline koostisosa on magneesiumsulfaatheptahüdraat
                           
                           
                              15 % MgO
                              28 % SO3
                              
                              Kui lisatakse mikroelemente, deklareeritakse need vastavalt artikli 6 lõigetele 4 ja 6:
                              10 % MgO
                              17 % SO3
                              
                              Magneesium ja väävel väljendatakse vees lahustuva magneesiumoksiidi ja vääveltrioksiidina
                           
                           
                              Võib lisada tavapäraseid kaubanimesid
                           
                           
                              Vees lahustuv magneesiumoksiid
                              Vees lahustuv vääveltrioksiid”
                           
                        
            
   
      II LISA
      Määruse (EÜ) nr 2003/2003 III lisa 3. osa muudetakse järgmiselt.
      
                  1)
               
               
                  Meetodi 2 punkt 6.2 asendatakse järgmisega:
                  6.2.   Proovisõela (5.4) abil eemaldatakse osakesed, mille läbimõõt on alla 0,5 mm. 0,01-grammise täpsusega kaalutud 50-grammine proov pannakse keeduklaasi (5.2). Lisatakse piisavalt gaasiõli (punkt 4), nii et mikrograanulid ja graanulid oleksid täielikult kaetud, ja segatakse hästi, et tagada kõigi mikrograanulite ja graanulite pinna märgumine. Keeduklaas kaetakse uuriklaasiga ja jäetakse seisma üheks tunniks 25 (± 2) °C juures.”
               
            
                  2)
               
               
                  Meetodi 3 punkt 4.3.5 asendatakse järgmisega:
                  4.3.5.   Dreschseli pudel D, mida kasutatakse võimaliku üledestilleerunud happe liia püüdurina.”
               
            
                  3)
               
               
                  Meetodi 3 punktis 5.2 asendatakse esimene lõik järgmisega:
                  „Proov pannakse analüüsimiseks reaktsioonikolbi B. Lisatakse 100 ml H2SO4 (3.2). Mikrograanulid või graanulid lahustuvad tavatemperatuuril ligikaudu 10 minutiga. Koostatakse joonisel kujutatud seade: absorptsioonitoru A üks ots ühendatakse tagasivoolu blokeeriva seadme abil lämmastikuallikaga (4.2), milles lämmastiku rõhk on 667–800 Pa, ning teine ots reaktsioonikolbi siseneva toitetoruga. Paigaldatakse Vigreux’ fraktsioneeriv rektifikatsioonikolonn C' ja jahuti C ühendatakse jahutusveeallikaga. Lämmastikuvool läbi lahuse reguleeritakse keskmisele tugevusele, lahus kuumutatakse keemistemperatuurini ja kuumutatakse veel kaks minutit. Pärast seda ei tohi lahusest enam mulle eralduda; kui mullide eraldumine siiski jätkub, kuumutatakse veel 30 minutit. Seejärel lastakse lahusel jahtuda vähemalt 20 minutit, voolutades sellest läbi lämmastikku.”
               
            
   
      III LISA
      Määruse (EÜ) nr 2003/2003 IV lisa B osa muudetakse järgmiselt.
      
                  1)
               
               
                  Meetod 1 asendatakse järgmisega:
                  „Meetod 1
                  
                     Uuritava proovi ettevalmistamine
                  
                  
                     EN 1482-2: Väetised ja lupjamismaterjalid – Proovide võtmine ja proovi ettevalmistamine – 2. osa: Proovi ettevalmistamine.”
               
            
                  2)
               
               
                  Meetod 2 asendatakse järgmisega:
                  
                              a)
                           
                           
                              meetod 2.1 asendatakse järgmisega:
                              „Meetod 2.1
                              
                                 Ammooniumlämmastiku määramine
                              
                              
                                 EN 15475: Väetised – Ammooniumlämmastiku määramine.
                              
                              Seda analüüsimeetodit on kontrollitud ringtestiga.”;
                           
                        
                              b)
                           
                           
                              meetod 2.2.1 asendatakse järgmisega:
                              „Meetod 2.2.1
                              
                                 Nitraat- ja ammooniumlämmastiku määramine Ulschi meetodil
                              
                              
                                 EN 15558: Väetised – Nitraat- ja ammooniumlämmastiku määramine Ulschi meetodil.
                              
                              Seda analüüsimeetodit ei ole kontrollitud ringtestiga.”;
                           
                        
                              c)
                           
                           
                              meetod 2.2.2 asendatakse järgmisega:
                              „Meetod 2.2.2
                              
                                 Nitraat- ja ammooniumlämmastiku määramine Arndi meetodil
                              
                              
                                 EN 15559: Väetised – Nitraat- ja ammooniumlämmastiku määramine Arndi meetodil.
                              
                              Seda analüüsimeetodit ei ole kontrollitud ringtestiga.”;
                           
                        
                              d)
                           
                           
                              meetod 2.2.3 asendatakse järgmisega:
                              „Meetod 2.2.3
                              
                                 Nitraat- ja ammooniumlämmastiku määramine Devarda meetodil
                              
                              
                                 EN 15476: Väetised – Nitraat- ja ammooniumlämmastiku määramine Devarda meetodil.
                              
                              Seda analüüsimeetodit on kontrollitud ringtestiga.”;
                           
                        
                              e)
                           
                           
                              meetod 2.3.1 asendatakse järgmisega:
                              „Meetod 2.3.1
                              
                                 Üldlämmastiku määramine kaltsiumtsüaanamiidis, mis ei sisalda nitraate
                              
                              
                                 EN 15560: Väetised – Üldlämmastiku määramine kaltsiumtsüaanamiidis, mis ei sisalda nitraate.
                              
                              Seda analüüsimeetodit ei ole kontrollitud ringtestiga.”;
                           
                        
                              f)
                           
                           
                              meetod 2.3.2 asendatakse järgmisega:
                              „Meetod 2.3.2
                              
                                 Üldlämmastiku määramine kaltsiumtsüaanamiidis, mis sisaldab nitraate
                              
                              
                                 EN 15561: Väetised – Üldlämmastiku määramine kaltsiumtsüaanamiidis, mis sisaldab nitraate.
                              
                              Seda analüüsimeetodit ei ole kontrollitud ringtestiga.”;
                           
                        
                              g)
                           
                           
                              meetod 2.3.3 asendatakse järgmisega:
                              „Meetod 2.3.3
                              
                                 Üldlämmastiku määramine karbamiidis
                              
                              
                                 EN 15478: Väetised – Üldlämmastiku määramine karbamiidis.
                              
                              Seda analüüsimeetodit on kontrollitud ringtestiga.”;
                           
                        
                              h)
                           
                           
                              meetod 2.4 asendatakse järgmisega:
                              „Meetod 2.4
                              
                                 Tsüaanamiidlämmastiku määramine
                              
                              
                                 EN 15562: Väetised – Tsüaanamiidlämmastiku määramine.
                              
                              Seda analüüsimeetodit ei ole kontrollitud ringtestiga.”;
                           
                        
                              i)
                           
                           
                              meetod 2.5 asendatakse järgmisega:
                              „Meetod 2.5
                              
                                 Biureedi spektrofotomeetriline määramine karbamiidis
                              
                              
                                 EN 15479: Väetised – Biureedi spektrofotomeetriline määramine karbamiidis.
                              
                              Seda analüüsimeetodit on kontrollitud ringtestiga.”;
                           
                        
                              j)
                           
                           
                              meetod 2.6.1 asendatakse järgmisega:
                              „Meetod 2.6.1
                              
                                 Erinevate lämmastikuvormide määramine ühes ja samas proovis väetiste korral, milles lämmastik esineb nitraat-, ammoonium-, karbamiid- või tsüaanamiidlämmastikuna
                              
                              
                                 EN 15604: Väetised – Erinevate lämmastikuvormide määramine ühes ja samas proovis väetiste korral, milles lämmastik esineb nitraat-, ammoonium-, karbamiid- või tsüaanamiidlämmastikuna.
                              
                              Seda analüüsimeetodit ei ole kontrollitud ringtestiga.”.
                           
                        
            
                  3)
               
               
                  Meetod 4.1 asendatakse järgmisega:
                  „Meetod 4.1
                  
                     Vees lahustuva kaaliumi sisalduse määramine
                  
                  
                     EN 15477: Väetised – Vees lahustuva kaaliumi sisalduse määramine.
                  
                  Seda analüüsimeetodit on kontrollitud ringtestiga.”
               
            
                  4)
               
               
                  Lisatakse järgmised meetodid:
                  „Meetod 11
                  
                     Kelaadimoodustajad
                  
                  
                     Meetod 11.1
                  
                     Kelaatsete mikroelementide sisalduse ja mikroelementide kelaatse fraktsiooni määramine
                  
                  
                     EN 13366: Väetised – Töötlemine katioonivahetusvaiguga, et määrata kelaatsete mikroelementide sisaldust ja mikroelementide kelaatset fraktsiooni
                  
                  Seda analüüsimeetodit on kontrollitud ringtestiga.
                  
                     Meetod 11.2
                  
                     EDTA, HEDTA ja DTPA määramine
                  
                  
                     EN 13368-1: Väetised – Kelaadimoodustajate määramine väetistes ioonvahetuskromatograafia meetodil – 1. osa: EDTA, HEDTA ja DTPA
                  
                  Seda analüüsimeetodit on kontrollitud ringtestiga.
                  
                     Meetod 11.3
                  
                     o,o-EDDHA ja o,o-EDDHMA abil moodustatud kelaatse raua määramine
                  
                  
                     EN 13368-2: 2007 Väetised – Kelaadimoodustajate määramine väetistes kromatograafia meetodil. 2. osa: o,o-EDDHA ja o,o-EDDHMA abil moodustatud kelaatse raua (Fe) määramine ioonpaarkromatograafia meetodil
                  
                  Seda analüüsimeetodit on kontrollitud ringtestiga.
                  
                     Meetod 11.4
                  
                     EDDHSA abil moodustatud kelaatse raua määramine
                  
                  
                     EN 15451: Väetised – Kelaadimoodustajate määramine – EDDHSA abil moodustatud kelaatse raua määramine ioonpaarkromatograafia meetodil
                  
                  Seda analüüsimeetodit on kontrollitud ringtestiga.
                  
                     Meetod 11.5
                  
                     o,p-EDDHA abil moodustatud kelaatse raua määramine
                  
                  
                     EN 15452: Väetised – Kelaadimoodustajate määramine – o,p-EDDHA abil moodustatud kelaatse raua määramine pöördfaasilise kõrgefektiivse vedelikkromatograafia (HPLC) meetodil
                  
                  Seda analüüsimeetodit on kontrollitud ringtestiga.
                  
                     Meetodid 12
                  
                     Nitrifikatsiooni ja ureaasi inhibiitorid
                  
                  
                     Meetod 12.1
                  
                     Ditsüaandiamiidi määramine
                  
                  
                     EN 15360: Väetised – Ditsüaandiamiidi määramine – kõrgefektiivse vedelikkromatograafia (HPLC) meetod
                  
                  Seda analüüsimeetodit on kontrollitud ringtestiga.
                  
                     Meetod 12.2
                  
                     NBPT määramine
                  
                  
                     EN 15688: Väetised – Ureaasi inhibiitori N-(n-butüül)tiofosfortriamiidi (NBPT) määramine kasutades kõrgefektiivse vedelikkromatograafia (HPLC) meetodit
                  
                  Seda analüüsimeetodit on kontrollitud ringtestiga.
                  
                     Meetod 13
                  
                     Raskmetallid
                  
                  
                     Meetod 13.1
                  
                     Kaadmiumisisalduse määramine
                  
                  
                     EN 14888: Väetised ja lupjamismaterjalid – Kaadmiumisisalduse määramine.
                  
                  Seda analüüsimeetodit on kontrollitud ringtestiga.”
               
            
   
      IV LISA
      Määruse (EÜ) nr 2003/2003 V lisa B osa asendatakse järgmisega:
      
         „B.   NÕUDED, MIDA VOLITUSTE SAAMISEKS PEAVAD TÄITMA LABORATOORIUMID, KES ON PÄDEVAD OSUTAMA VAJALIKKE TEENUSEID, ET KONTROLLIDA EÜ VÄETISTE VASTAVUST KÄESOLEVA MÄÄRUSE JA SELLE LISADE NÕUETELE
         
         
                     1.
                  
                  
                     Laboratooriumide tasemel rakendatav standard.
                     
                                 —
                              
                              
                                 Laboratooriumid, kes on akrediteeritud standardi EN ISO/IEC 17025 „Pädevuse üldnõuded katse- ja mõõtelaboratooriumidele” kohaselt pädevad kasutama vähemalt üht III või IV lisas esitatud meetodit.
                              
                           
                                 —
                              
                              
                                 Kuni 18. novembrini 2014 laboratooriumid, kes ei ole veel akrediteeritud järgmistel tingimustel:
                                 
                                             —
                                          
                                          
                                             laboratoorium tõestab, et ta on alustanud ja teostab standardi EN ISO/IEC 17025 täitmiseks vajalikke akrediteerimismenetlusi ühe või mitme III ja IV lisas esitatud meetodi kasutamise suhtes ning
                                          
                                       
                                             —
                                          
                                          
                                             laboratoorium esitab pädevale asutusele tõendid, et ta osaleb edukalt laboritevaheliste katsete läbiviimisel.
                                          
                                       
                           
               
                     2.
                  
                  
                     Akrediteerimisasutuste tasemel rakendatav standard.
                     EN ISO/IEC 17011; Vastavushindamine: Üldnõuded vastavushindamisasutusi akrediteerivatele akrediteerimisasutustele.”